text: [{"text_idx": "#000001", "text": "SSP-ra\u0301\u00f0gevingin var millum teirra, i\u00f0 bo\u00f0in vo\u0301r\u00f0u at leggja fram i\u0301 Perluni, 23. august 2023, ta\u0301 i\u00f0 Javna\u00f0arflokkurin skipa\u00f0i alment tiltak: \u201cF\u00f8royar uttan ru\u0301sevni\u201d."}, {"text_idx": "#000002", "text": "Saman vi\u00f0 RO\u0301WT, F\u00f8roya Politi, Taks, ADHD-felagnum og Liv Li\u0301vi\u00f0, go\u0301vu vit okkara i\u0301skoyti og ymisk sjo\u0301narmi\u00f0 til, hvussu vit skilja b\u00e6\u00f0i ors\u00f8kir, men eisini m\u00f8guligar loysnir, ta\u0301 ta\u00f0 sny\u0301r seg um at fyribyrgja ru\u0301sevnisny\u0301tslu i\u0301 F\u00f8royum."}, {"text_idx": "#000003", "text": "Kunna\u00f0 var\u00f0 um hvussu SSP arbei\u00f0ir vi\u00f0 trivna\u00f0i og fyribyrgjan, vi\u00f0 at leggja dent a\u0301 verndarfaktorar, heldur enn vandafaktorar. Millum anna\u00f0 vi\u00f0 at styrkja felagsskapin i\u0301 flokkinum, og styrkja samstarv millum foreldur."}, {"text_idx": "#000004", "text": "Ein li\u00f0ur i\u0301 fyribyrgjandi arbei\u00f0inum er at fa\u0301a u\u0301tsett byrjanaraldurin hja\u0301 b\u00f8rnum og ungum, ta\u0301 ta\u00f0 kemur til royking/nikotin og ru\u0301sdrekka. Hetta eru d\u00f8mi um vandafaktorar, sum kunnu \u00f8kja um vandan fyri m.a. ru\u0301sevnisny\u0301tslu. Eins og fleiri av hinum framl\u00f8gunum, leg\u00f0i SSP eisini dent a\u0301 ty\u0301dningin, at vit samstarva og at vit mugu savna da\u0301tu, solei\u00f0is at vit vita heldur enn at gita. Vit i\u0301mynda okkum til d\u00f8mis ofta, at ungdo\u0301murin er verri enn st\u00f8\u00f0an reelt er."}, {"text_idx": "#000007", "text": "Millum hinar framl\u00f8gurnar nevndi Magni H\u00f8jgaard, lei\u00f0ari i\u0301 RO\u0301WT, truplu st\u00f8\u00f0una hja\u0301 fleiri ungum, i\u00f0 eru bundin av ru\u0301sevni. Fyri at vit kunnu hja\u0301lpa og si\u0301ggja m\u00f8guligar loysnir, mugu vit eisini si\u0301ggja, at hesi fo\u0301lk eru til."}, {"text_idx": "#000009", "text": "Birta Biskopsst\u00f8\u00f0, tolllei\u00f0ari, vi\u0301sti a\u0301 vaksandi smugling av ru\u0301sevnum til F\u00f8roya og at tollarar nu\u0301 eisini fa\u0301a hendur a\u0301 fleiri sto\u0301rum peningan\u00f8gdum, i\u00f0 \u00e6tla\u00f0ar eru at smugla av landinum. Fyribyrgjandi parturin her er, at ru\u0301sevni i\u0301 minni mun ver\u00f0a seld i\u0301 F\u00f8royum og si\u0301\u00f0ani at vinningurin av seldum evnum ver\u00f0ur ste\u00f0ga\u00f0ur."}, {"text_idx": "#000010", "text": "Bj\u00f8rg Dam, ADHD-felagi\u00f0, fegna\u00f0ist, at heiliva\u0301gurin ikki i\u0301 sama mun ver\u00f0ur stigmatisera\u00f0ur, men ver\u00f0ur meira fata\u00f0ur sum partur av loysn. 1.250 fa\u0301a heiliva\u0301gsvi\u00f0ger\u00f0. A\u0301lei\u00f0 1.500 mangla og eru serliga hesi i\u0301 vandabo\u0301lki at koma i\u0301 misny\u0301tslu \u2013 b\u00e6\u00f0i ru\u0301sevni og a\u00f0rari misny\u0301tslu (ludomani, etingaro\u0301ro\u0301gv o.s.fr.). Ney\u00f0ugt er at seta diagnosu ti\u0301\u00f0liga, ti\u0301 ta\u00f0 fremur st\u00f8rri m\u00f8guleika at hja\u0301lpa ti\u0301 einstaka, men nu\u0301 standa a\u0301lei\u00f0 300 b\u00f8rn og bi\u0301\u00f0a og mett ver\u00f0ur at tey standa a\u0301 bi\u0301\u00f0ilistanum i\u0301 24 ma\u0301na\u00f0ir."}, {"text_idx": "#000011", "text": "Dreymurin, i\u00f0 Li\u0301v Bru\u0301sa\u0301, fra\u0301 Liv Li\u0301vi\u00f0, leg\u00f0i fram var um eina ru\u0301sfri\u0301a framti\u0301\u00f0. Vit ynskja \u00f8ll okkara b\u00f8rnum og ungum alt ta\u00f0 besta og vit vaksnu mugu hugsa um okkara egnu ny\u0301tslu \u2013 ikki ney\u00f0turviliga fra\u0301hald \u2013 vi\u00f0 okkum vaksnu sum fyrimynd. Li\u0301v harma\u00f0ist eisini, at i\u0301tro\u0301tturin leggur upp til sto\u0301rt ru\u0301sdrekka-ball, ta\u0301 i\u00f0 i\u0301tro\u0301ttara\u0301ri\u00f0 endar. Saknur er eisini i\u0301 grei\u00f0um hagt\u00f8lum, hvussu mong hava ru\u0301sdrekka-trupulleikar og hvussu mong eru a\u0301virka\u00f0i av hesum. Vit hava no\u0301gv og gott samstarv \u2013 men vit skulu minnast at samstarv krevur resurssir og ti\u0301\u00f0. Samstarv krevur eisini dialog. Samstarv krevur harafturat, at vit standa saman."}, {"text_idx": "#000012", "text": "Tiltaki\u00f0 enda\u00f0i vi\u00f0 paneli, har a\u0301hoyrarar h\u00f8vdu m\u00f8guleika at seta spurningar og framl\u00f8gufo\u0301lkini kundu taka or\u00f0i\u00f0 aftur. I\u0301 hesum ny\u0301tti SSP-ra\u0301\u00f0gevingin h\u00f8vi\u00f0 at nevna heildar\u00e6tlanina um ru\u0301sevnismisny\u0301tslu og at karmarnir ti\u0301anverri avmarka m\u00f8guleikar okkara at r\u00f8kka \u00f8llum teimum ma\u0301lum, har SSP ynskir at gera mun."}, {"text_idx": "#000013", "text": "Farspor sum gevur t\u00e6r sum bru\u0301kara eina go\u0301\u00f0a uppliving me\u00f0an tu\u0301 er a\u0301 okkara si\u0301\u00f0u. Hesin bo\u0301lkur inniheldur farspor sum eru ney\u00f0ug fyri at si\u0301\u00f0an og funkur a\u0301 si\u0301\u00f0uni skulu virka. Ongar perso\u0301nligar upply\u0301singar vera goymdar."}, {"text_idx": "#000014", "text": "Farspor sum vit bru\u0301ka i\u0301 samband vi\u00f0 statistik a\u0301 heimasi\u0301\u00f0uni. Tu\u0301 er v\u00e6lkomin at go\u0301\u00f0kenna hesi farspor og hja\u0301lpa okkum at gera si\u0301\u00f0una enn betri."}, {"text_idx": "#000015", "text": "Hetta eru farspor sum ikki kunnu bo\u0301lkast i\u0301 l\u00f8tuni. Farspor i\u0301 hesum bo\u0301lki royna vit at flyta i\u0301 r\u00f8tta bo\u0301lkanar so hv\u00f8rt tey vera dagf\u00f8rd."}]